पावटा में 35 साल बाद पंचायत ने बनाई सीसी रोड
जबइरादे नेक हों और हौसले बुलन्द हो तो कठिन से कठिन डगर भी आसान हो जाती है। स्थानीयपंचायत प्रशासन ने भी ऐसा ही कुछ कर दिखाया है। राजनीतिक इच्छाशक्ति के अभाव में पंचायत में गौण मंडी का निर्माण 35 वर्षों से अटका पड़ा था। पावटा के गली-मोहल्लों की सड़कें जर्जर हो चुकी थीं। समस्याओं को लेकर पंचायत के निवासियों ने सरपंच अर्चना टेपण से उम्मीद कर उसे जिताया। वहीं टेपण ने भी जनता की उम्मीदों पर खरा उतरने का प्रयास किया।
उपसरपंच गिरीराज बोहरा ने बताया कि पावटा पंचायत द्वारा निर्वाचित होने के करीब दो साल में 13 अति आवश्यक जिस ओर किसी जनप्रतिनिधियों ने ध्यान नहीं दिया था, वहां पर सीसी सड़कों का निर्माण करवाया गया है। पंचायत सचिव कुन्दन प्रजापति ने बताया कि चमत्कारी चौराहे से अनाज मंडी से घंटाघर, वार्ड 11 में गोपाल बंसल के मकान से मोक्षधाम गेट तक, योगेश शर्मा की दुकान से सुभाष चौक, गजानन्द बोहरा की दुकान से पूर्व सरपंच राधेश्याम पंसारी मकान तक, रामकिशोर गुरुजी के मकान से जयराम कुम्हार तक, वार्ड 4 भरतदास काॅलोनी, रामू खारवाल की दुकान से राप्रावि खारवाल प्रथम तक, मोदी फैक्ट्री से राप्रावि खारवाल द्वितीय तक, डॉ.हनुमान वर्मा से पीयूष ट्रेडर्स, मीणों के मंदिर से शंकर मीणा के मकान होते हुए रामनिवास मीणा के पुराने तकान तक, डॉ.सर्वेश से वीरेन्द्र राठी के मकान तक, वार्ड 12 में एससी के मोहल्ले से श्मशान तक, गोशाला से फुआरीदास के मंदिर तक सीसी सड़कों का ग्राम पंचायत ने निर्माण कराया है।
इनकाकहना है
सरपंचअर्चना टेपण का कहना है कि पंचायत क्षेत्र का विकास कराना ही उनकी पहली प्राथमिकता है। भविष्य में भी सबके साथ मिलकर ग्राम विकास ही पहली प्राथमिकता रहेगी। उपसरपंच गिरीराज बोहरा का कहना है कि विकास कार्यों में आमजन का सहयोग आवश्यक है बिना सहयोग के कोई भी विकास कार्य सम्भव नहीं है। प्रधान रेखा मीणा का कहना है कि कस्बे को अभी पंचायत समिति उपतहसील का दर्जा मिला है। जल्द कस्बे में विकास कार्य और तीव्र गति पकड़ेगा।
पावटा. 35साल बाद गौण मंडी में बनी सीसी सड़क।
गुड न्यूज
hin_Deva hin_Deva hin_Deva hin_Deva hin_Deva hin_Deva mai_Deva